The Hangover Part II

The Hangover Part II er en komedie fra 2011, og en oppfølger til The Hangover (2009). Som i forløperen er Todd Phillips regissør, og Bradley Cooper, Ed Helms og Zach Galifianakis spiller hovedrollene.

Den ble etterfulgt av The Hangover Part III (2013).

 Handling 
To år etter Vegas-fadesen er Hangover-gjengen i Thailand, hvor Stu (Ed Helms) skal gifte seg med Lauren (Jamie Chung). Stu skal sammen med Phil (Bradley Cooper), Alan (Zach Galifianakis), Doug (Justin Bartha) og svigerbroren Teddy (Mason Lee) ha et utdrikningslag i Bangkok. Phil, Stu og Doug er fast bestemte på at det ikke skal bli noen reprise på Vegas-turen, men Alan vil det annerledes. Uten de andres viten putter han dop i drikkeglassene, og morgenen etter våkner Phil, Stu og Alan på et hotellrom, uten anelse om hvordan de har havnet der. Doug er tilbake på plassen der Stu og Lauren skal gifte seg, men Alan har barbert hodet, Stu har en tatovering i fjeset – og Teddy er søkk borte. Nå må trekløveret søke gjennom hele Bangkok etter svar før Stus store dag, og det skjer selvsagt ikke uten forviklinger.

 Rolleliste 
 Rolle  Skuespiller Phil Wenneck  Bradley Cooper Stu Price  Ed Helms Alan Garner  Zach Galifianakis Doug Billings  Justin Bartha Mr. Chow  Ken Jeong Kingsley  Paul Giamatti Sid Garner  Jeffrey Tambor Teddy  Mason Lee Lauren  Jamie Chung Seg selv  Mike Tyson Tracy  Sasha Barrese Stephanie  Gillian Vigman Tattoo Joe  Nick Cassavetes Linda Garner  Sondra Currie

 Eksterne lenker 



Kategori:Filmer fra 2011
Kategori:Filmkomedier fra USA
Kategori:Engelskspråklige filmer
Kategori:Oppfølgerfilmer
Kategori:Filmer lagt til Thailand
Kategori:Filmer lagt til Bangkok